Document ID: 32000R0052

ΚΑΝΟΝΙΣΜΟΣ (ΕΚ) αριθ. 52/2000 ΤΗΣ ΕΠΙΤΡΟΠΗΣ
της 10ης Ιανουαρίου 2000
για τον καθορισμό των επιτοκίων που θα εφαρμοσθούν για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1883/78 του Συμβουλίου, της 2ας Αυγούστου 1978, σχετικά με του γενικούς κανόνες για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων(1), όπως τροποποιήθηκε τελευταία από τον κανονισμό (ΕΚ) αριθ. 1259/96(2), και ιδίως το άρθρο 5,
Εκτιμώντας τα ακόλουθα:
(1) το άρθρο 3 του κανονισμού (ΕΟΚ) αριθ. 411/88 της Επιτροπής, της 12ης Φεβρουαρίου 1988, σχετικά με τη μέθοδο και το επιτόκιο που πρέπει να εφαρμοστούν για τον υπολογισμό των εξόδων χρηματοδότησης των παρεμβάσεων που συνίσταται σε αγορές, αποθεματοποίησης και διάθεσης(3), όπως τροποποιήθηκε τελευταία από τον κανονισμό (ΕΚ) αριθ. 2623/99(4), προβλέπει ότι το ενιαίο επιτόκιο που χρησιμοποιείται για τον υπολογισμό των δαπανών χρηματοδοτήσεως των παραμβάσεων αντιστοιχεί στα επιτόκια Euribor με προθεσμία τριών μηνών και δώδεκα μηνών, σταθμίζοντας αυτά με 1/3 και 2/3·
(2) η Επιτροπή καθορίζει το επιτόκιο αυτό πριν από την αρχή κάθε λογιστικής περιόδου ΕΓΤΠΕ, τμήμα Εγγυήσεων με βάση τα επιτόκια που διαπιστώθηκαν κατά τη διάρκεια των έξι μηνών που προηγούνται του καθορισμού·
(3) το άρθρο 4 παράγραφος 1 του κανονισμού (ΕΟΚ) αριθ. 411/88 προβλέπει τον καθορισμό ειδικού επιτοκίου για ένα κράτος μέλος που υπέστη, κατά τη διάρκεια τουλάχιστον έξι μηνών, δαπάνη επιτοκίου μικρότερη από το ενιαίο επιτόκιο που καθορίστηκε από την Κοινότητα· οι δαπάνες αυτές ανακοινώθηκαν από τα κράτη μέλη στην Επιτροπή πριν από το τέλος του οικονομικού έτους· ελλείψει ανακοινώσεων από ένα κράτος μέλος, το ποσοστό των δαπανών του επιτοκίου θα εφαρμοσθεί με βάση το επιτόκιο αναφοράς που εμφαίνεται στο παράρτημα του εν λόγω κανονισμού·
(4) θα πρέπει να καθοριστούν τα επιτόκια για το λογιστικό έτος 2000, σύμφωνα με τις διατάξεις αυτές·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις δαπάνες που καταλογίζονται στο οικονομικό έτος 2000 του ΕΓΤΠΕ, τμήμα Εγγυήσεων:
1. το επιτόκιο που προβλέπεται στο άρθρο 3 του κανονισμού (ΕΟΚ) αριθ. 411/88 καθορίζεται σε 2,9 %·
2. το ειδικό επιτόκιο που προβλέπεται στο άρθρο 4 του κανονισμού (ΕΟΚ) αριθ. 411/88 καθορίζεται σε 2,6 % για την Ιρλανδία και 2,7 % για την Αυστρία.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιανουαρίου 2000.

Labels: 4
2
19
3
15